LĒMUMA PROJEKTS

**Par grozījumiem Alūksnes novada pašvaldības domes 29.02.2024. lēmumā Nr.61 “Par projektu “Sociālo mājokļu atjaunošana””**

Ņemot vērā Centrālās finanšu un līgumu aģentūras 20.05.2024. vēstuli   
Nr. 39-2-10/3949 (Alūksnes novada pašvaldībā saņemta un reģistrēta 21.05.2024. ar   
Nr. ANP/1-35/24/1715), kurā norādīta prasība ietvert pašvaldības domes lēmumā apliecinājumu par projekta finansiālo kapacitāti, Ministru kabineta 2023. gada 19. septembra noteikumus Nr. 538 “Eiropas Savienības kohēzijas politikas programmas 2021.-2027. gadam 4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3. pasākuma “Sociālo mājokļu atjaunošana vai jaunu sociālo mājokļu būvniecības” īstenošanas noteikumi”,

pamatojoties uz Pašvaldību likuma 4. panta pirmās daļas 9. un 10. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Investīciju plāna 2022.-2027. gadam 3.1.4. punktu,

izdarīt Alūksnes novada pašvaldības domes 29.02.2024. lēmumā Nr.61 “Par projektu “Sociālo mājokļu atjaunošana””, sēdes protokols Nr. 3, 44. punkts, šādus grozījumus:

1. Izteikt lēmuma 3. punktu šādā redakcijā:

“3. Projekta atbalsta gadījumā projekta priekšfinansēšanas nodrošināšanai ņemt aizņēmumu Valsts kasē, indikatīvi 306 000 EUR (trīs simti seši tūkstoši *euro*). Gadījumā, ja Valsts kases aizņēmums netiks piešķirts projektā paredzētajā apjomā, sastādot ikgadējo budžetu, finansējumu projekta īstenošanai nodrošināt, to paredzot no pašvaldības 2025. un 2026. gada budžeta līdzekļiem, kas nesaistīti ar aizņēmuma līdzekļiem un Eiropas Savienības fondu vai citu projektu līdzekļiem.”

1. Papildināt lēmumu ar 4. punktu:

“4. Projekta atbalsta gadījumā projekta īstenošanai Centrālajā finanšu un līgumu aģentūrā pieprasīt avansu 50% apmērā no projektam piešķirtā Eiropas Reģionālās attīstības fonda finansējuma.”

1. Papildināt lēmumu ar 5. punktu:

“5. Gadījumā, ja projekta īstenošanas laikā izveidojas izmaksu sadārdzinājums, pašvaldībai tos segt no saviem līdzekļiem.”